ועדת הפנים ואיכות הסביבה, כנסת 15, פרוטוקול מספר 47, 1999-12-22 16:00

דוד אזולאי: אני רוצה להודות לשר מתן וילנאי שביקש, ונעניתי לבקשתו, להצטרף לישיבה הזאת.

דוד אזולאי: אני שמח שהוא נמצא פה כשר מתאם בין משרדי הממשלה למיגזר הערבי.

דוד אזולאי: אני רוצה גם להודות לשר האוצר, שהתפנה מעיסוקיו ומשתתף איתנו היום.

דוד אזולאי: נמצא איתנו גם סגן יושב-ראש מרכז השלטון המקומי וראש עיריית נשר, מר דוד עמר.

דוד אזולאי: אני מאוד מבקש, היות ושר האוצר רוצה, בשל הרמדאן, בשעה 4:45 ללכת לאכול אז בואו נעמוד כולנו בלוח הזמנים ונסיים מהר את הישיבה.

דוד אזולאי: אני מציע שלא נרבה בדיבורים.

דוד אזולאי: אנחנו קיימנו כאן הרבה ישיבות.

דוד אזולאי: אני מניח שראשי הרשויות אמרו את שלהם.

דוד אזולאי: כל אחד יודע מה יש לו להגיד ומה צריך.

דוד אזולאי: אני מבקש לשמוע מכבוד שר האוצר, לאחר כ40- ימי שביתה האם אדוני יכול לבשר לנו היום שהשביתה עומדת להסתיים ושחברינו הערבים יכולים לחגוג את עיד אל פיטר ואת חג המולד בשמחה ולהודיע לתושביהם שהם יפסיקו את כל העיצומים?

דוד אזולאי: או שהם ייאלצו לחגוג את החג באוהל?

אברהם-בייגה שוחט: אני רוצה להתחיל את דברי דווקא בנושא אחר, לגבי חוק שהתקבל היום בכנסת, אומנם בקריאה טרומית.

אברהם-בייגה שוחט: אני יודע שהנושא שנוי במחלוקת גדולה מאוד.

אברהם-בייגה שוחט: יושבים פה חברי כנסת שהצביע בעד הצעת החוק הטרומית.

אברהם-בייגה שוחט: אני אומר לכם שמי שבודק את הדברים ברצינות צריך להבין שהצעת החוק הזאת מהווה מכה קשה מאוד למיגזר הערבי.

אברהם-בייגה שוחט: אני מתכוון לחוק שכר מינימום.

אברהם-בייגה שוחט: אם מישהו חושב שבשכר מינימום של 1,000 דולר לחודש מי מן התעשיות שמעסיקות לא מעט מתושבי הגליל ולא מעט מתושבי ערי הפיתוח, מי מהמפעלים האלה יוכל להתקיים, הוא פשוט טועה.

אברהם-בייגה שוחט: אני אשמח כמובן על כל אזרח ישראלי שיירוויח הרבה יותר.

אברהם-בייגה שוחט: זה טוב לאזרח, זה טוב למשק ולא חשוב אם הוא יהודי או ערבי, אם הוא חילוני או דתי.

אברהם-בייגה שוחט: אבל אם חס וחלילה החוק הזה שעבר היום בקריאה טרומית יגיע לקריאה שניה ושלישית ויאושר, אני אומר לכם, מאות אלפי אנשים יפוטרו מהעבודה והמפעלים האלה יסגרו.

עסאם מח'ול: מה עם אחוז העוני?

עסאם מח'ול: עוד לפני החוק הזה אחוז העוני גבוה.

אברהם-בייגה שוחט: אז יהיו עוד יותר עניים.

אברהם-בייגה שוחט: אני אומר לכם, אשמח שבמדינת ישראל רמת השכר תעלה.

אברהם-בייגה שוחט: זה מאוד פופולרי, לשבת במליאה, להצביע בעד העלאת שכר המינימום.

דוד אזולאי: איפה הקואליציה שלך?

אברהם-בייגה שוחט: אני מדבר לרגע אחד לא כשר אוצר.

אברהם-בייגה שוחט: כשהייתי באופוזיציה, כשממשלה אחרת היתה בישראל ועלה העניין, למרות היותי באופוזיציה נכנסתי לאולם והצבעתי נגד.

אברהם-בייגה שוחט: זה לא שייך לעניין אבל אני אומר לכם, כראשי רשויות וחברי כנסת ערבים שנמצאים כאן, תרשמו לפניכם שאחוז האבטלה שיש עכשיו הוא קטן מאוד לעומת מה שיהיה אם החוק הזה יעבור.

עסאם מח'ול: זכויות העובדים וזכויות האוכלוסיה הערבית לא חייבות להיות סותרות.

דוד אזולאי: אדוני השר, אני מציע לך שבעניין הזה תפנה את האצבע המאשימה קודם כל לחברים שלך, שלא באו למליאה, ותגבש את הקואליציה.

דוד אזולאי: (כולם מדברים ביחד)

ג'פר פארח: אין תעשייה במיגזר הערבי.

ג'פר פארח: איזה תעשייה?

ג'פר פארח: אנחנו הופכים להיות בתי-מלון.

ג'פר פארח: זה לא תעשייה.

ג'פר פארח: כל התעשייה נמצאת בישובים יהודיים.

ג'פר פארח: על מה אתה מדבר בכלל?

אברהם-בייגה שוחט: אבל אזרחים ערבים עובדים במפעלי תעשייה.

ג'פר פארח: כמה עובדים?

ג'פר פארח: את אחוז האבטלה הכי גבוה תימצא במיגזר הערבי.

מוחמד ברכה: לא נפתור את העניין הזה.

מוחמד ברכה: אני מציע שנתרכז בנושא.

אברהם-בייגה שוחט: עכשיו לעצם העניין.

אברהם-בייגה שוחט: אדוני היושב-ראש, אני רוצה להגיד שלפי האינפורמציה שבידי, נכון לעכשיו ישנה התקדמות רבה מאוד ובעלת משמעות לגבי אפשרות שתהיה הבנה עם משרדי הממשלה השונים העוסקים בעניין, לגבי פיתרון לרשויות המקומיות הערביות בנושא התקציב השוטף, התב"רים והגרעונות.

אברהם-בייגה שוחט: אני אומר את הדברים אחרי ששוחחתי עם מנכ"ל משרד הפנים ועם אנשי משרד האוצר שיושבים כאן ונמצאים כבר מספר ימים בדיונים בלתי פוסקים עם הנציגות של הרשויות המקומיות הערביות.

אברהם-בייגה שוחט: ישנו בפני מסמך, שהוא המסמך שלגביו ישנה הסכמה של כמעט 99%.

אברהם-בייגה שוחט: אני לא אומר 100% כי הנציגות של הרשויות הערביות היתה צריכה לקבל את המסמך ולחזור עם תשובה.

אברהם-בייגה שוחט: אבל במגעים הקודמים, לפני ניסוחו והכנתו הסופית של המסמך, בסיכומו של דבר - - -

עבד ענבתאוי: לא קיבלנו מסמך.

אברהם-בייגה שוחט: אני לא הדוור ולא השליח.

אברהם-בייגה שוחט: נאמר לי שמכינים מסמך, שאני מקווה שייגיע אליכם בשעה-שעתיים הקרובות.

אברהם-בייגה שוחט: הוא נערך על-ידי משרד הפנים.

אברהם-בייגה שוחט: אני לא יודע מי בדיוק הנציגים שלכם שעוסקים בעניין אבל לפי מיטב ידיעתי יש סיכוי רב שהעניין יגמר בהקדם.

דוד אזולאי: האם המסמך הזה הוכן בהשתתפות של הצדדים או שהוא הוכן על-ידי משרד האוצר באופן חד-צדדי?

דוד אזולאי: אם אתה מכריז כאן על הסכמה ב99%-, אני מאושר לשמוע את זה.

אברהם-בייגה שוחט: אדוני היקר, אמרתי שיש דיונים בין הנציגות של הרשויות הערביות, משרד האוצר, משרד הפנים, משרד ראש הממשלה והשר מתן וילנאי.

אברהם-בייגה שוחט: עוסקים בעניין לא באופן חד-צדדי אלא בהתדיינות, במספר רב של שעות, כמעט מידי ערב וערב אחרי תום צום הרמדאן.

אברהם-בייגה שוחט: זה לא מסמך מוכתב.

אברהם-בייגה שוחט: זה לא אומר שיש הסכמה של 100%.

אברהם-בייגה שוחט: המסמך הזה, כמו כל מסמך, הוא ניסיון למצוא פשרה.

אברהם-בייגה שוחט: מה שאני אמרתי, ודיברתי בעברית ברורה למדי, שלפי האינפורמציה שנמסרה לי ההתקדמות היא רבה מאוד.

אברהם-בייגה שוחט: הנושאים ששנויים במחלוקת הם לא רבים.

אברהם-בייגה שוחט: לפיכך יש סיכוי רב - זה מה שרצית לשאול ואני עונה לך - שאכן אנחנו נתכנס לקראת פיתרון שייביא לסיומה של השביתה.

אברהם-בייגה שוחט: אני דווחתי ממש לפני רבע שעה, כפי שאמרתי שוחחתי גם עם מנכ"ל משרד הפנים, ואין עדיין תשובה סופית של הרשויות הערביות.

אברהם-בייגה שוחט: אבל אין ספק שהמסמך הזה נכתב על בסיס ההתדיינות, מתוך ניסיון להגיע להסכם.

אברהם-בייגה שוחט: כמו בכל הסכם, כמו בכל הסכמה לדרך פעולה מסויימת, יש דברים שהושגו ויש דברים שלא הושגו.

אברהם-בייגה שוחט: רוח הדברים מתייחסת הן לנושא של הגרעונות, הן לנושא הגרעונות בתקציבי הפיתוח, הן לנושא של קידום נוסחת סוארי לגבי המיגזר הערבי על ציר של זמן, הן לנושא של תוכניות רב-שנתיות של משרדי הממשלה, הן בנושא של צביעת תקציבים בתוך תקציבי המשרדים הממשלתיים בטכניקה מסויימת, ואם אינני טועה הוא עוסק גם בעניין של תוכניות מיתאר והגדלת תחומי השיפוט.

דוד אזולאי: מתי יקבלו את המסמך הזה?

אברהם-בייגה שוחט: אין לי מושג.

אברהם-בייגה שוחט: אני לא יודע, יכול להיות שהוא כבר הגיע לידיהם.

מתן וילנאי: עכשיו ראיתם את המסמך הזה.

דוד אזולאי: מר זידאן, האם המסמך בידכם?

מוחמד זידאן: חזרנו כרגע מדיון במשרד הפנים.

מוחמד זידאן: עברנו במהירות על המסמך וראינו שהוא לא בדיוק אותו סיכום שאליו הגענו בלילה.

מוחמד זידאן: ישבנו אתמול עד שעה מאוחרת, עד שעה 1 או 1:30 בלילה.

מוחמד זידאן: בשל הזמן הקצר לא יכולנו לבדוק כל מילה ומילה, אבל לפי דעתי יש עוד הרבה חורים בתוך המסמך.

מוחמד זידאן: לא כתוב בו בדיוק מה שסיכמנו.

מוחמד זידאן: אני מציע שתיתן את רשות הדיבור למר שאוקי חטיב, שהוא ראה את המסמך יותר ממני.

שאוקי חטיב: אתמול היתה ישיבה בשעה 8 בערב, שלשום היתה ישיבה בשעה 10 בלילה.

שאוקי חטיב: כל ישיבה התארכה 3 שעות.

שאוקי חטיב: מולנו ישבו מנכ"ל משרד הפנים, נציג משרד ראש הממשלה, וכן מר שי וינר ומר אבי גפן מאגף התקציבים במשרד האוצר.

שאוקי חטיב: אנחנו יצאנו למאבק על בסיס 4 נקודות.

שאוקי חטיב: אני חייב לחזור ולהזכיר את 4 הנקודות הללו.

שאוקי חטיב: 1) שוויון וסגירת פערים בתקציבים הרגילים, לפי נוסחת סוארי 2) סקר צרכים ואומדן צרכי הפיתוח של כל המיגזר הערבי ובניית תוכנית רב-שנתית מוגדרת ומתוחמת בזמן.

שאוקי חטיב: 3) כיסוי הגרעונות של הרשויות הערביות, הן בתקציב הרגיל והן בתב"רים (תקציבי הפיתוח).

שאוקי חטיב: 4) נושא הקרקע ותחומי השיפוט, וכל מה שמשתמע מהנושא של הקרקע.

שאוקי חטיב: בשתי הפגישות נדונו בעיקר שתי סוגיות: תוכניות הבראה ודרך סגירת הגרעונות, ועניין הפערים בנוסחת סוארי.

שאוקי חטיב: התוכניות של התקציבים הייעודיים במשרדים השונים ותקציבי הפיתוח לא נדונו בכלל.

שאוקי חטיב: לפני 3 שבועות ישבנו עם מנכ"ל משרד ראש הממשלה והוא התחייב תוך שבועיים להגיד לנו מה צובעים לנו במשרדים הייעודיים והאם מחזירים גם את ערך התקציב במשרד הפנים שקוצץ או לא.

שאוקי חטיב: מאז חלפו 3 שבועות אך לא קיבלנו שום דבר.

שאוקי חטיב: בשתי הפגישות לא נדון הסעיף הזה בכלל.

שאוקי חטיב: אנחנו רואים את ארבעת הסעיפים כחבילה אחת.

שאוקי חטיב: אי אפשר לפצל את הנושאים.

שאוקי חטיב: אם יש הוגנות ובאמת רוצים לגמור את הסיפור, אמרתי את זה לפקידים אתמול והם אמרו לנו שהגענו לרמה של השרים, של הדרג הפוליטי.

שאוקי חטיב: מי שצריך להחליט על הדבר הזה הוא הדרג הפוליטי ולא הפקידות.

שאוקי חטיב: משרד האוצר שלח לנו דרג שאין לו יכולת החלטה ואין לו את הסמכות להחליט בדברים עקרוניים.

שאוקי חטיב: למשל, אני אפרט נקודה אחת.

שאוקי חטיב: בעניין השוואת התנאים על-פי נוסחת סוארי אנחנו סיכמנו אתמול בלילה, לקחנו על עצמנו, למרות שאנחנו יצאנו מתוך הנחה שנגיע תוך שנתיים לשוויון בנוסחת סוארי - לפי ההסכם של 1997 היינו אמורים השנה להיות שווים בנוסחת סוארי - לקחנו על עצמנו 4 שנים, הסכמנו על 4 שנים.

שאוקי חטיב: אמרו שהממוצע הארצי של הרשויות המקומיות היהודיות הוא 90.4% והסכמנו לקבל את הנתון הזה ממשרד האוצר.

שאוקי חטיב: אבל אמרנו, סוגרים את הפער תוך 4 שנים.

שאוקי חטיב: מראים לנו כאילו בסתר את המסמכים.

שאוקי חטיב: אסור לנו לצלם, אסור לנו לראות, מאפשרים לנו לקרוא אבל אסור לנו לקחת את המסמך.

שאוקי חטיב: אומרים לנו: או שאתם אומרים שאתם מסכימים להסכם הזה או שאפילו לא תקראו אותו עד הסוף.

דוד אזולאי: האם הם לא מוכנים לתת לכם את המסמך?

דוד אזולאי: אני לא מאמין.

דוד אזולאי: לא נותנים לכם את המסמך שעליו אתם צריכים לחתום?

שאוקי חטיב: זה בדיוק המצב.

מוחמד ברכה: למה ישבתם בכלל?

שאוקי חטיב: אמרנו: יש ישיבה היום, אנחנו הולכים לישיבה הזאת.

דוד אזולאי: אדוני שר האוצר, יושב פה אדם שאומר לך שהוא לא ראה מסמך.

מוחמד ברכה: הוא ראה את המסמך אך לא נתנו לו לצלם או לקחת את מסמך.

שאוקי חטיב: מראים לנו מסמך בהתניות.

שאוקי חטיב: אמרו: אתם יכולים לצלם אותו בהתנייה, אתם יכולים לקרוא אותו בהתנייה מסויימת.

שאוקי חטיב: אפילו מה שסיכמנו אתמול לגבי נוסחת סוארי, שסוגרים פער ב4- שנים, לא נרשם.

שאוקי חטיב: לא רשמו שזה אמור להיסגר תוך 4 שנים אלא רשמו שיש 90.4%.

שאוקי חטיב: מה זה 90.4%?

שאוקי חטיב: מאיפה תלשו את המספר הזה?

שאוקי חטיב: על פי איזה בסיס הביאו את הדבר הזה?

שאוקי חטיב: יושבים פה שני שרים מכובדים, ואני מכבד אותם, ומנכ"ל משרד הפנים גם נכנס כרגע.

שאוקי חטיב: לפי דעתי מיצינו את המשא ומתן עם הפקידים.

שאוקי חטיב: ההחלטה היא החלטה פוליטית.

דוד אזולאי: מר אבי מעוז, האם הם קיבלו את המסמך לידיהם?

דוד אזולאי: האם הם יכולים לצלם אותו?

אבי מעוז: הם קיבלו את המסמך וקראו אותו.

דוד אזולאי: מה המשחק הזה?

דוד אזולאי: איך אפשר לחתום על מסמך שאתה נותן לראות אותו רגע לפני כן ודורש לחתום עליו?

דוד אזולאי: האם הם לא יכולים לקחת את המסמך הזה?

אבי מעוז: אף אחד עדיין לא חותם.

עסאם מח'ול: הם היו צריכים לקרוע את זה.

עסאם מח'ול: לא לקרוא את זה.

שאוקי חטיב: אנחנו רואים בנושאים של נוסחת סוארי, הגרעונות ותקציבי פיתוח במשרדים הייעודיים חבילה אחת.

שאוקי חטיב: אנחנו רוצים לגמור את החבילה פעם אחת ולתמיד, לראות תוכנית שיש לה התחלה ויש לה סוף.

אברהם-בייגה שוחט: אני רוצה לבקש ממך משהו, אדוני היושב-ראש.

אברהם-בייגה שוחט: כיוון שאני לא הייתי במשא ומתן, אני רק דיווחתי על ההתרשמות שקיבלתי ממנכ"ל משרד הפנים, הייתי מאוד מבקש, כדי שנדע איפה אנחנו נמצאים, האם נמסר מסמך או לא נמסר מסמך, מה היה בדיונים, לשמוע את מנכ"ל משרד הפנים.

אברהם-בייגה שוחט: הערה שניה, אני אומר לך, אדוני ראש המועצה, אין חובה ולא צריכים לראות בזה בעיה אם משא ומתן נגמר בדרג של פקידות בכירה ולא בדרג של שרים.

אברהם-בייגה שוחט: אני רואה את המסמכים.

אברהם-בייגה שוחט: אני לא חושב שמשא ומתן צריך להתנהל בין שרי ממשלה ובין ראשי רשויות.

אברהם-בייגה שוחט: זה לא מתקיים בהרבה מאוד נושאים אחרים.

אברהם-בייגה שוחט: אני נפגשתי איתכם מספר פעמים ואני אשמח להיפגש איתכם תמיד לשיחה.

אברהם-בייגה שוחט: אין חובה שתהיה תחושה שאם הדרג המקצועי קובע דבר שהוא הגיוני והוא מוסכם, שייבואו לסיבוב נוסף אצל השר ויקוו משם לצאת עם עוד משהו.

אברהם-בייגה שוחט: אמרתי לך, אמרתי למר מוחמד זיידן ואני אומר לכל אחד, אני אשמח לראות אתכם תמיד.

אברהם-בייגה שוחט: אני לא חושב ששר האוצר או שר הפנים חייבים לשבת ולסיים משא ומתן.

אברהם-בייגה שוחט: אפשר גם ברמה של מנכ"לים ושל סגן הממונה על אגף התקציבים לסיים עניין.

אברהם-בייגה שוחט: זאת לא הבעיה.

אברהם-בייגה שוחט: הבעיה היא התוכן.

דוד עמר: הבעיה היא ההנחיות שמקבלים הפקידים.

דוד אזולאי: אדוני השר, אני מעריך את זה שכמה פעמים נפגשת עם ראשי הרשויות הערביות.

דוד אזולאי: אבל עובדה היא, למרות הפגישות אין תוצאות, או שהפקידים מגיעים עם מנדט מוגבל ומצומצם ואינם יכולים לפעול.

דוד אזולאי: אני מייד אשמע את המנכ"ל, אבל היו כבר פגישות עם שר האוצר ולמרות הכל ובכל זאת אנחנו נאלצים לקיים את הישיבה הרביעית כאן מפני שלא נמצאו הפתרונות.

דוד אזולאי: בבקשה אדוני המנכ"ל.

אבי מעוז: לא שמעתי את תחילת דבריו של מר שאוקי חטיב, לכן אני לא יכול להתייחס למה שהוא אמר בהתחלה.

אבי מעוז: אני חייב להגיד שההרגשה שלי, שיש לנו את כל מה שאנחנו צריכים בשביל לסיים את המשא ומתן.

אבי מעוז: אני חושב שראשי הרשויות מהמגזר הערבי השיגו 90% מדרישותיהם.

אבי מעוז: אני אמרתי להם את זה בפגישה שהיתה עכשיו בינינו, ולכן איחרתי לפה.

אבי מעוז: ישבנו בשני הלילות האחרונים עד השעות הקטנות של הלילה.

אבי מעוז: אני חושב שהתקדמנו הרבה מאוד.

אבי מעוז: אתמול בלילה נשארה נקודה אחת שלא היתה מוסכמת וראשי הרשויות ביקשו זמן, ללכת ולהתייעץ עם כלל ראשי הרשויות המקומיות.

אבי מעוז: הם ביקשו להעלות את הדברים על הכתב ואנחנו אמרנו במפורש שאנחנו מוכנים, וזה דרכו של משא ומתן, להתייחס לכל כמכלול אחד.

אבי מעוז: הבנו שכל זמן שהנקודה האחרונה שנשארה במחלוקת לא מוסכמת איננו יכולים להגיש נייר.

אבי מעוז: בפגישה בלתי פורמלית שהיתה לאחר מכן, אל תוך הלילה או אל תוך הבוקר, הבנו שהם מוכנים ללכת קדימה, שזה רק תלוי בניסוחים, ואז אמרנו שנעלה את זה על הכתב.

אבי מעוז: העלינו את זה על הכתב היום.

אבי מעוז: ישבנו עכשיו בלשכתי, לפני הישיבה הזאת.

דוד אזולאי: סליחה שאני קוטע אותך, למה כל הדברים האלה צריכים להתבצע עכשיו?

דוד אזולאי: הרי הסיפור הזה נמשך כבר 40 ימים.

דוד אזולאי: למה צריכים לחכות כל פעם, עוד ישיבה ועוד ישיבה, להתקדם צעד אחרי צעד?

דוד אזולאי: למה אי אפשר פעם אחת ולתמיד לבוא, לקבוע מדיניות ולחתוך דברים, לתת מסמך אחד?

דוד אזולאי: למה כל המשחקים האלה?

דוד אזולאי: לצערי הרב זה חוזר על עצמו בכל מיני וריאציות.

דוד אזולאי: למה?

אבי מעוז: אם אדוני יראה את לוח הזמנים שלי, כמה פעמים ישבנו וכמה אנחנו נפגשים.

אבי מעוז: כל זמן שיש לנו על מה לשבת, אנחנו יושבים.

אבי מעוז: אנחנו מנהלים משא ומתן.

אבי מעוז: זה דרכו של משא ומתן.

אבי מעוז: סיימנו אתמול בשעה 1 בלילה.

עסאם מח'ול: המטרה היא לנהל משא ומתן או שהמטרה היא לפתור את הבעיה?

דוד אזולאי: תרשה לי להגיד לך, אולי אתה חדש בתפקיד, אבל התחושה היא שמתייחסים אל הציבור הערבי כאזרחים סוג ב' שאפשר "לעבוד" עליהם, אפשר לעשות מהם סמרטוטים, ואחר-כך מגיעים להפגנות שבהן יש כל מיני פגיעות באנשים.

דוד אזולאי: התוצאה, כולנו בוכים עליה אחר-כך.

דוד אזולאי: לו היו רוצים במשרד האוצר ובמשרד הפנים להגיע לתוצאות, היו מסתגרים במשך 24 שעות ופותרים את הבעיות.

דוד אזולאי: אל תגידו לי שאי אפשר לעשות את זה.

דוד אזולאי: יושב פה שר האוצר שאמר ש99%- כבר סגור.

דוד אזולאי: אתה בא ואומר דברים שהם בכלל עוד לא יודעים עליהם.

דוד אזולאי: הם אומרים שהם בכלל לא יודעים על מה אתם מדברים.

דוד אזולאי: זאת התוצאה.

דוד אזולאי: שמעת את החברים.

עסאם מח'ול: האם הוסכם על סגירת פערים?

אבי מעוז: שייקום מישהו פה שהיה איתי בישיבה ויגיד שהוא לא יודע על מה אני מדבר.

דוד אזולאי: תשמע את מר שאוקי חטיב, בבקשה.

שאוקי חטיב: נאמר פה שיש מסמך סגור.

שאוקי חטיב: אנחנו דיברנו על 4 נקודות.

שאוקי חטיב: דנו אתמול בשתי נקודות.

שאוקי חטיב: נקודה שלישית לא נדונה בכלל, בעניין תקציבי הפיתוח בשאר המשרדים הייעודיים.

שאוקי חטיב: עד לרגע זה לא קיבלנו תשובה אף לא ממשרד יעודי אחד, מה צובעים.

שאוקי חטיב: בעניין כיסוי הגרעונות בתב"רים, אמרתי לך את זה לפני רבע שעה, כיסוי הגרעונות שאנחנו לקחנו על עצמנו להסיט מתקציבי הפיתוח, זה כרוך בהגדלת תקציבים.

שאוקי חטיב: אם לא מגדילים אין לנו מה להסיט.

שאוקי חטיב: האם יש לנו תשובה בעניין תקציבי הפיתוח?

מוחמד ברכה: בשנה הבאה.

דוד אזולאי: מר חטיב שאוקי, תגיד בבקשה לשרים כאן, מתי דובר על העניין הזה בפעם הראשונה, אתה זוכר?

דוד אזולאי: כשישבנו בלשכתו של שר האוצר.

דוד אזולאי: כמה זמן עבר מאז?

דוד אזולאי: למה אתה לא מזכיר את הדברים האלה?

עבד ענבתאוי: זה היה לפני 3 שבועות.

עסאם מח'ול: ואז התחייבו על שבועיים.

חוסיין אל-הייב: יש סתירות בין מה שאומרים נציגי הציבור הערבי לבין מה שאמר מנכ"ל משרד הפנים.

חוסיין אל-הייב: או שנעבוד פה עם סתירות ועם משבר אמון, או שנדע את האמת.

חוסיין אל-הייב: הרי אנחנו שליחי ציבור.

חוסיין אל-הייב: מר שוחט, אתה שר האוצר, אתה חבר שלנו.

חוסיין אל-הייב: בוא, תן הנחייה, תיפתור את הבעיה.

חוסיין אל-הייב: מדובר על 800 מיליון שקל לסגירת הפער.

חוסיין אל-הייב: בחייך, מה זה כבר?

אברהם-בייגה שוחט: אני לא רוצה להיכנס לסגנון הישיבה הזה, לדרך שהיא מתנהלת, לפוליטיות שיש בתוך הישיבה הזאת.

אברהם-בייגה שוחט: אני לא מדבר אליכם, אני מדבר אל היושב-ראש.

אברהם-בייגה שוחט: אין כאן כנות, אין כאן רצון אמיתי לפתור את הבעיה.

אברהם-בייגה שוחט: יש כאן רצון לעשות עסקים פוליטיים.

עזמי בשארה: איזה עסקים פוליטיים?

עזמי בשארה: (כולם מדברים יחד)

דוד אזולאי: תעשו לי טובה, אל תעזרו לי.

דוד אזולאי: אני אגן על עצמי.

דוד אזולאי: אני יודע לעשות את זה היטב.

אברהם-בייגה שוחט: באתי לישיבה כאשר שמעתי, גם ממנכ"ל משרד הפנים וגם מאנשי האוצר, שמה שנדון ביומיים או שלושת הימים האחרונים פחות או יותר התגבש למסמך, שפחות או יותר עונה על ההסכמות האלה.

עסאם מח'ול: כניראה שלא אומרים את האמת.

אברהם-בייגה שוחט: יכול להיות.

אברהם-בייגה שוחט: נאמר לי על-ידך שלא דובים ולא יער, שרק שני סעיפים הוסכמו, שהמסמך הזה לא מקובל עליך, שאתה לא מכיר אותו, שאין פיתרון לשום דבר.

אברהם-בייגה שוחט: היושב-ראש גם אומר שצריך היה לפתור את הבעיה בצביעת התקציבים.

אברהם-בייגה שוחט: אני רואה שבתוך המסמך יש נוסח מסויים.

אברהם-בייגה שוחט: מנכ"ל משרד ראש הממשלה ככל הנראה לא גמר את העבודה בעניין הזה.

אברהם-בייגה שוחט: אנחנו עומדים בפרשת דרכים של מערכת שהתקיימו דיונים מסביבה.

אברהם-בייגה שוחט: אני לא באתי לפה להישפט על-ידי אף אחד שיישאל אותי למה 40 יום ולמה לא 30 יום, עם כל הכבוד ליושב-ראש הוועדה.

אברהם-בייגה שוחט: יש תהליך של משא ומתן, יש דברים שבהסכמות, יש דברים שאינם בהסכמות.

אברהם-בייגה שוחט: ככה מתנהל משא ומתן.

אברהם-בייגה שוחט: הלוואי שאפשר לגמור יותר מהר.

מוחמד כנעאן: אדוני השר, יש דברים שסוכמו עוד כשהיית שר האוצר בקדנציה הקודמת.

מוחמד כנעאן: על מה אתה מדבר?

מוחמד כנעאן: אתה מזלזל בציבור הזה.

אברהם-בייגה שוחט: אני לא מזלזל.

אברהם-בייגה שוחט: בתפקידי כשר האוצר לפני 4 שנים עשיתי פי אלף ממך למען המיגזר הערבי.

מוחמד כנעאן: אתה לא עשית שום דבר.

מוחמד כנעאן: המיגזר הערבי עשה אותך שר אוצר.

אברהם-בייגה שוחט: אני רוצה להציע דבר אחד ואחרי זה ימשך הדיון.

אברהם-בייגה שוחט: הפסקתי את כל עיסוקי, כיבדתי את הזמנת היושב-ראש ובאתי לישיבה.

אברהם-בייגה שוחט: ישנה מחלוקת, שבעיני היא די מפתיעה, כביכול הוכן מסמך שהוא בלתי רלוונטי לדיונים שהתקיימו שלשום ואתמול אל תוך הלילה.

אברהם-בייגה שוחט: אני הופתעתי כששמעתי את הדברים האלה, הייתי יותר מאשר מופתע.

אברהם-בייגה שוחט: בפתיחת דברי אמרתי שעודכנתי לפני שבאתי הנה ושמעתי שפחות או יותר ישנן הסכמות.

אברהם-בייגה שוחט: אז יכול להיות שבניסוח יש הבדלים לכאן או לכאן, במילים מסויימות או בנושאים מסויימים.

אברהם-בייגה שוחט: פשוט נבצר מבינתי להבין אמירה לפיה כל מה שנכתב במסמך הזה כאילו הומצא, לא היה בדיונים, לא היו עליו הסכמות.

אברהם-בייגה שוחט: הפער בין מה שדיווחו לי לבין מה שאתה אמרת הוא כל-כך גדול שצר לי על העניין.

אברהם-בייגה שוחט: אני רוצה להציע משהו.

אברהם-בייגה שוחט: אני לא מסתכל אחורה, אני מסתכל קדימה.

אברהם-בייגה שוחט: בממשלה יש רצון כן ואמיתי לפתור את הבעיה בדרך מכובדת, שנותנת תשובה.

אברהם-בייגה שוחט: כמו כל פשרה, פשרה מתנהלת כאשר יש ויתור מכאן וויתור מכאן.

אברהם-בייגה שוחט: אני מציע שהצדדים בתום הישיבה - הישיבה תתקיים וכמובן כל אחד יגיד את עמדתו, ואלה שהיו בתוך הדיונים מתמצאים הרבה יותר ממני.

אברהם-בייגה שוחט: אני קראתי את המסמך רק לפני רבע שעה, כי הוא טרי לחלוטין.

אברהם-בייגה שוחט: הוא הובא לידיעתכם והובא גם לידיעתי.

אברהם-בייגה שוחט: אם המסמך הזה עומד ברוח השיחות שהתקיימו, מה טוב.

אברהם-בייגה שוחט: אם יש תיקון כזה או אחר שצריך לעשות, אני מקווה שיישבו הלילה וייגמרו את זה.

אברהם-בייגה שוחט: באת לכאן ואמרתי שאני בא עם תחושה אופטימית לגבי העניין הזה.

אברהם-בייגה שוחט: זה היה מכיוון שדיברתי עם מנכ"ל משרד הפנים שאמר לי שהעסק כמעט גמור, שישבו והיתה התקדמות, שיש עדיין מחלוקת בנושא אחד ואילו בשאר הדברים אין מחלוקת.

ג'פר פארח: אז תן לזה קצת יותר זמן.

אברהם-בייגה שוחט: אני אשמח מאוד אם הנושא יגמר בדרג המשא ומתן.

דוד אזולאי: אני הותקפתי כאן ואני חייב להגיב, עם כל הכבוד לכם.

מתן וילנאי: את השביתה לא נפתור בהתנצחויות האלה.

דוד אזולאי: אני מסכים איתך.

דוד אזולאי: משום כבודו של שר האוצר ושל האורחים כאן אני לא אגיד את מה שאני חושב להגיד.

דוד אזולאי: אבל משפט אחד מותר לי להגיד.

דוד אזולאי: יש פה תחושה שמורחים את הזמן במכוון.

דוד אזולאי: פשוט יש כאן משחק כדי להרוויח זמן.

דוד אזולאי: אדוני שר האוצר, הדברים האלה הם לא דברים חדשים שנולדו כאן במקום הזה.

דוד אזולאי: זאת היא התחושה, זאת האווירה ומה שחשים האנשים היושבים כאן.

דוד אזולאי: הממשלה הזאת וממשלות אחרות במשך עשרות שנים לא תיקנו עוולות, בגלל המשאים ומתנים שמתנהלים בצורה שלומיאלית.

דוד אזולאי: לו הדברים היו מתנהלים בצורה מכובדת לא היינו מגיעים למצבים כאלה 50 שנים אחרי קום המדינה.

מוחמד ברכה: צריך להתקדם.

מוחמד ברכה: אנחנו יודעים לעשות הפגנות יפה מאוד בחוץ.

מוחמד ברכה: פה צריך לדבר ולא להפגין.

מוחמד ברכה: אם הדברים לא ילובנו על השולחן הזה - - -

דוד עמר: בשביל מה הזמנתם את ממלא מקום יושב-ראש מרכז השלטון המקומי אם אתם לא נותנים לו להתבטא ולהביע את העמדה של השלטון המקומי?

מוחמד ברכה: הפגנות אנחנו נעשה אם נצטרך.

מוחמד ברכה: זה לא תחביב אבל אם נצטרך אנחנו נעשה, ומה שהיה יהיה שבעתיים.

מוחמד ברכה: אבל אנחנו יושבים פה על מנת ללבן דברים ולהתקדם.

מוחמד ברכה: שולחן ישיבות נוצר על מנת ללבן דברים.

מוחמד ברכה: יש הסכמות, וצריך להגיד על השולחן שיש הסכמות בנקודה אחת או שתיים.

מוחמד ברכה: זה מאוד חשוב.

מוחמד ברכה: אני מציע שיתקיים משא ומתן נוסף על מנת שיהיה ניסוח משותף של מסמך, לא ניסוח כפוי.

מוחמד ברכה: עכשיו אומרים take it or leave it.

מוחמד ברכה: זה לא יילך ככה.

מוחמד ברכה: צריך להיות ניסוח משותף, שהדברים ילובנו בשתי הנקודות האחרונות.

מוחמד ברכה: אני יודע שהבעיות מתחילות להצטמצם.

מוחמד ברכה: אנחנו צריכים לתת לעצמנו את הזמן, את הלילה הזה.

מוחמד ברכה: אם אנחנו נעבור את היום הזה בלי פיתרון, אני אומר לכם, הדברים יידרדרו.

מתן וילנאי: אני עוסק בעניין הזה לא מעט.

מתן וילנאי: אני מצטער על הסגנון שהתחיל כאן כי לדעתי הוא הרבה מאחורינו.

מתן וילנאי: אין בעיה תמיד להחזיר את הדברים אחורה.

מתן וילנאי: הכי קל, דרך אגב, לחמם את העניין.

מתן וילנאי: פיתרון זה לא ייתן.

מתן וילנאי: הכי קל זה לחזור 20 שנה אחורה אבל פיתרון זה לא ייתן.

מתן וילנאי: אנחנו מתכוונים לפתור את הנושא.

מתן וילנאי: כשאני אומר "אנחנו" זה הממשלה של ברק, זה שר האוצר שוחט, אני וכל מי שמופקד על העניין.

מתן וילנאי: אנחנו התקדמנו בצעדי ענק.

מתן וילנאי: אל תספרו לי סיפורים.

מתן וילנאי: אתם יודעים את זה היטב.

מתן וילנאי: מר שאוקי חטיב יודע את זה, מר מוחמד זיידן יודע את זה, התקדמנו כהוגן.

מתן וילנאי: עדיין נשארו בעיות פתוחות.

מתן וילנאי: אני מבקש להוציא את הפוליטיקה החוצה, עם כל האינטרסים שיושבים סביב השולחן הזה.

מתן וילנאי: אותי מעניין דבר אחד, השביתה של ראשי הרשויות בדצמבר 1999, לא שום דבר אחר.

מתן וילנאי: לא ההיסטוריה, לא כאבי הלב, פשוט זה לא מעניין אותי לצורך העניין.

מתן וילנאי: אנחנו יכולים לסגור את זה, חבר הכנסת מוחמד ברכה צודק במאה אחוז.

מתן וילנאי: בשעות הקרובות זה יכול להיגמר.

מתן וילנאי: לא שאני נבהל מהפגנות.

מתן וילנאי: אמרתי את דעתי על ההפגנות, אתם יודעים את דעתי, שהן מיותרות, הן לא עוזרות לשום דבר, כי אנחנו מתכוונים לעזור.

מתן וילנאי: זה לא שצריך עכשיו להפנות את תשומת ליבנו לכך שיש בעיה.

מתן וילנאי: אנחנו יודעים שיש בעיה.

מתן וילנאי: האם השעות שאני משקיע בזה הן שום דבר?

מתן וילנאי: האם השעות ששר האוצר משקיע הן כלום?

מתן וילנאי: ומה שמקיעים מר אבי מעוז ממשרד הפנים ומר בארי הולצמן ממשרד ראש הממשלה.

מתן וילנאי: כולם עובדים על זה ברצינות.

מתן וילנאי: נשארו בעיות פתוחות, מר שאוקי חטיב, אני מזהה את זה משיחות איתכם, בצביעת תקציבי 2000, שזה הנושא המרכזי.

מתן וילנאי: את זה צריך לסגור.

מוחמד ברכה: צריך שתהיה סמכות ממשלתית במשא ומתן כדי להכריע דברים.

מתן וילנאי: אנחנו נשב על הדברים שנותרו לסגירה, שהם מאוד בעייתיים.

מתן וילנאי: לשר האוצר הרי יש בעיה של תקציב שלם על הראש, גם את זה אתם זוכרים בסופו של דבר, והוא נזהר בכל דבר שמסתתרים בו מאות מיליוני שקלים.

מתן וילנאי: אם אני הייתי מקבל ממנו יחס כשר המדע, התרבות והספורט כמו שאתם מקבלים, מצבי היה משופר לעילא.

מתן וילנאי: הוא יודע את זה היטב, ואמרתי לו את זה כבר.

אברהם-בייגה שוחט: היו צומחות לך שערות מחדש.

מתן וילנאי: לכן אני אומר לכם, אנחנו נמצא את השיטה לשבת בשעות הקרובות ולסגור את הדברים שנשארו פתוחים.

מתן וילנאי: נדמה לי שמה שנשאר זה צביעת תקציבי 2000 בכל משרדי הממשלה.

מתן וילנאי: אולי יש עוד כמה דברים.

מוחמד ברכה: האם זאת הודעה, שאתה תלווה את העניין אישית?

אחמד טיבי: אדוני שר האוצר, אתה רוצה לסיים את העניין היום?

אחמד טיבי: האם אתה מוכן לקבל הכרעות אישיות?

מתן וילנאי: אני אשב עם שר האוצר שוחט ונסגור את העניין הזה.

אברהם-בייגה שוחט: העניין הרי גמור

דוד אזולאי: השר מתן וילנאי, אגיד לך על מה הכעס שלי.

דוד אזולאי: כל מה שאתה אומר עכשיו נאמר כבר לפני 3 שבועות בפגישה שלנו עם שר האוצר.

דוד אזולאי: לא יצא מזה כלום.

מוחמד ברכה: השר אברהם שוחט, תן דחיפה אחרונה, תלווה את זה הלאה.

מוחמד ברכה: תלווה את זה קונקרטית.

אברהם-בייגה שוחט: אני אפילו לא יודע מה נותר שנוי במחלוקת.

דוד אזולאי: אדוני שר האוצר, לפני 3 שבועות דיברת על צביעת תקציבים בכל משרדי הממשלה ואמרת שזה יסתיים תוך שבועיים אך כלום לא נעשה.

אברהם-בייגה שוחט: אז זה לא ייגמר תוך שבועיים אבל זה מחוייב בתוך המשרד.

דוד אזולאי: אחר-כך תבוא ותגיד לי איך מנהלים ישיבה.

אברהם-בייגה שוחט: לא אמרתי לך איך מנהלים ישיבה.

אברהם-בייגה שוחט: אמרתי שהישיבה נראית לי פוליטית ולא לעניין.

דוד אזולאי: למה פוליטית?

דוד אזולאי: בגלל שאני אומר את האמת?

אברהם-בייגה שוחט: האם אסור לי להגיד מה שאני חושב?

דוד אזולאי: מותר לך.

דוד אזולאי: תודה.

דוד אזולאי: רשות הדיבור למר דוד עמר, סגן יושב-ראש מרכז השלטון המקומי, בבקשה.

דוד עמר: גם אני מופתע מרוח הדברים ששמעתי ממר שאוקי חטיב.

דוד עמר: לפני שהגעתי לכאן ישבתי עם מנכ"ל משרד הפנים ונורא שמחתי לשמוע שישנה התקדמות בנושא המשבר של הרשויות הערביות.

דוד עמר: מר שאוקי חטיב, אתה מנהל את המלחמה לבד.

דוד עמר: תמשיך לנהל את המלחמה לבד.

דוד עמר: אני חושב שהשלטון המקומי עומד מאחוריכם, נותן לכם גיבוי, והוא מסכים לכל 4 הנקודות שבגינן יצאתם למאבק.

דוד עמר: אני חושב שהייתם צריכים לדאוג שהשלטון המקומי יהיה כל הזמן יחד איתכם.

שאוקי חטיב: היושב-ראש שלך הוא איתנו כל הזמן.

עבד ענבתאוי: והוא מוזמן תמיד.

דוד אזולאי: את הוויכוח הפנימי שלכם תפתרו אחר-כך.

דוד עמר: בעיה אחת שמאוד מדאיגה אותי, אדוני שר האוצר, היא הכנסת סעיף שמדבר על יישום נוסחת סוארי במלואה תוך 4 שנים.

אברהם-בייגה שוחט: יש על זה הסכמה.

דוד עמר: נכון שיש על זה הסכמה.

דוד עמר: השאלה היא, כיום נוסחת סוארי, שאמורה להיות 6 מיליארד שקל, מיושמת רק ב3.5- מיליארד שקל.

דוד עמר: המצב קשה במדינה, נכון, במענקי האיזון.

דוד עמר: מחר יהיה להם 90%, יהיו להם הרבה אחוזים מנוסחת סוארי.

דוד עמר: אם נפח הכסף לא יגדל - - -

מתן וילנאי: אתה יודע כמה שעות השקענו בעניין הזה של האחוזים מנוסחת סוארי?

מתן וילנאי: מר שאוקי חטיב, ספר לו.

דוד עמר: אני מאוד מבקש ממך, כמו שכולם ביקשו ממך, ואני יודע שכאשר אתה רוצה אתה מסוגל, שב הערב איתם ותגמרו את הסיפור.

דוד אזולאי: היות ועל שר האוצר - ולמרות מה שהוא אמר אני מבין אותו - יש לחצים, הוא צריך לשבת עם כל הגורמים, זה בלתי אפשרי.

דוד אזולאי: מה שאני מציע, אני מבקש מהשר מתן וילנאי, שהתחיל ללוות את העניין הזה, עוד הלילה להתמסר לעניין.

דוד אזולאי: אדוני השר, תתפנה מכל העיסוקים שלך.

מוחמד ברכה: שר האוצר אמר משהו חשוב, שגם הוא מוכן ללוות את העניין במקרה של משבר.

אברהם-בייגה שוחט: אדוני היושב-ראש, אני רוצה להציע הצעה.

אברהם-בייגה שוחט: נמסר מסמך.

אברהם-בייגה שוחט: אמר לי מנכ"ל משרד הפנים שהם אפילו התחילו לעבור עליו וראו כבר הערות על המסמך.

אברהם-בייגה שוחט: יישבו אותם אלה שישבו כבר מספר רב של שעות על המסמך, יעברו עליו.

אברהם-בייגה שוחט: הרי הוא לא נכתב סתם, הוא לא נולד מהאוויר, סתם מהראש של מנכ"ל משרד הפנים.

אברהם-בייגה שוחט: אם יש הערות, יישבו עליהן ויינסו לגמור.

אברהם-בייגה שוחט: יש גם קצב עבודה והבנה בין גורמים שיושבים במשא ומתן כל-כך הרבה ימים ושעות.

אברהם-בייגה שוחט: אם תישאר בעיה כזאת או אחרת ויירצו להביא אותה בפני, אין בעיה.

עסאם מח'ול: האם הוא רשאי לקבוע צביעת תקציבים במשרדים אחרים?

אברהם-בייגה שוחט: הוא לא רשאי לקבוע צביעה.

אברהם-בייגה שוחט: הרי מה המשמעות של צביעת תקציבים?

אברהם-בייגה שוחט: זה כאשר יושבים עם השר הרלוונטי, או עם איש מקצוע ממשרדו, עוברים על התקציבים ואומרים: בונים במדינת ישראל 1,600 כיתות ושר החינוך מקצה מזה 450 למיגזר הערבי.

אברהם-בייגה שוחט: זה צביעת תקציב.

אברהם-בייגה שוחט: באים ואומרים ככה בתקציב כבישים או בתקציב כזה או אחר.

אברהם-בייגה שוחט: זה דבר שצריך לעשות אותו.

אברהם-בייגה שוחט: נכון שמר יוסי קוצ'יק אמר בישיבה שתוך שבועיים הוא יגמור את זה.

אברהם-בייגה שוחט: הוא לא גמר את זה.

אברהם-בייגה שוחט: האם בגלל זה לא חותמים על הסכם?

אברהם-בייגה שוחט: הרי כתוב בהסכם בסעיף 5 או בסעיף 4 שהדבר ייעשה.

ג'פר פארח: מתי זה ייעשה?

ג'פר פארח: אחרי שהתקציב יאושר?

אברהם-בייגה שוחט: זה לא משנה.

ג'פר פארח: זה כן משנה.

ג'פר פארח: חלק מהבעיה היא בכל המשרדים האחרים.

ג'פר פארח: הכל יתנקז למשרד הפנים.

ג'פר פארח: מה קורה במשרדים אחרים?

ג'פר פארח: את זה אף אחד לא יודע.

אברהם-בייגה שוחט: הרי אף אחד לא הולך לשנות כעת את תקציב המדינה.

אברהם-בייגה שוחט: נתתי לך דוגמא, וככה זה עובד גם בדברים אחרים, שאם יש 1,600 כיתות, צביעת תקציב אומרת שיושב נציג משרד החינוך יחד עם נציג משרד ראש הממשלה ונציג אגף התקציבים באוצר ושואלים כמה כיתות יש למיגזר הערבי.

אברהם-בייגה שוחט: 100 כיתות?

אברהם-בייגה שוחט: זה לא סביר.

אברהם-בייגה שוחט: 200 כיתות?

אברהם-בייגה שוחט: זה לא סביר.

אברהם-בייגה שוחט: 250 כיתות?

אברהם-בייגה שוחט: סביר.

אברהם-בייגה שוחט: רוצים לסגור פערים.

אברהם-בייגה שוחט: זה נקרא צביעת תקציבים.

אברהם-בייגה שוחט: זה לא רלוונטי כהוא זה לאישור התקציב.

אברהם-בייגה שוחט: מדובר על צביעה בתוך סעיפי התקציב.

אברהם-בייגה שוחט: זה משמעות העניין.

אברהם-בייגה שוחט: זה דבר שלוקח זמן.

אברהם-בייגה שוחט: בדיון איתכם אמרתי כך: מנכ"ל משרד ראש הממשלה ילווה את העניין בשם ראש הממשלה.

אברהם-בייגה שוחט: אם יתברר בנושא כזה או אחר שמשרד מסויים יתנהג באופן פראי וייגיד שהוא לא נותן שום דבר למיגזר הערבי - - -

ג'פר פארח: זה מה שקורה היום.

אברהם-בייגה שוחט: הרי כבר עשינו את זה, זה לא פעם ראשונה.

אברהם-בייגה שוחט: אז יש שר אוצר ויש ראש ממשלה ויש את שר המדע, התרבות והספורט.

ג'פר פארח: ייצאו לעוד שביתות כדי להשיג את זה.

פייסל עזאיזה: אדוני שר האוצר, הפקידות שישבנו מולה יש לה את דרגות החופש שלה.

פייסל עזאיזה: הם אמרו את זה בפירוש.

פייסל עזאיזה: הם אמרו: עד הנקודה הזאת אנחנו מוסמכים, מעבר לה אנחנו לא מוסמכים.

פייסל עזאיזה: הם אמרו את זה באופן גלוי, בהיר וברור.

פייסל עזאיזה: הם אמרו את האמת: עד כאן יש לנו סמכות.

אבי מעוז: אני לא מוכן מעבר לזה.

אבי מעוז: לא נאמר שזה עניין של סמכות.

אברהם-בייגה שוחט: גם אני לא מוסמך לעניין הזה.

פייסל עזאיזה: זה לא עניין של מסמכים וניסוחים.

פייסל עזאיזה: האם רוצים להתחבא מאחורי מסמכים, ניסוחים והסכמים?

פייסל עזאיזה: אני רוצה הצהרה בוועדה המכובדת הזאת משר האוצר, שייבוא וייגיד שהוא שואף להגדיל את תקציבי הפיתוח במשרדים הייעודיים למיגזר הערבי.

פייסל עזאיזה: אנחנו רוצים לשמוע הצהרה חיובית על הגדלה מתקציבי שנת 1999.

אברהם-בייגה שוחט: כשמדובר על צביעת תקציבים במשרדי הממשלה השונים, מה המטרה?

אברהם-בייגה שוחט: זה נאמר בפגישה הראשונה שלנו נדמה לי, לפני 25 ימים, שאנחנו חושבים שצריך לעשות בתחומים רבים אפלייה מתקנת כלפי המיגזר הערבי.

אברהם-בייגה שוחט: אני אפילו יודע איך לנסח את הדברים.

אברהם-בייגה שוחט: אני לא מורח, חביבי.

אברהם-בייגה שוחט: מה שאני עשיתי ב4- שנים ייקח לך הרבה זמן לעשות.

אברהם-בייגה שוחט: משמעות העניין, שיושבים על התקציב ורואים מה קרה, תוך רצון להעדפה מתקנת.

אברהם-בייגה שוחט: יש משרדים שאפשר ויש משרדים שאי אפשר.

אברהם-בייגה שוחט: כל אחד מהיושבים פה יודע שבמשרד החינוך יש העדפה מתקנת.

אברהם-בייגה שוחט: משרד החינוך הוא משרד מרכזי מבין המשרדים שעובדים מול האוכלוסיה.

אברהם-בייגה שוחט: אני לא מדבר על ביטחון, על חוץ, על דברים מהסוג הזה.

אברהם-בייגה שוחט: הוא משרד מרכזי.

אברהם-בייגה שוחט: הוא לוקח מהתקציב, יחד עם ההשכלה הגבוהה, קרוב ל28- מיליון שקל.

אברהם-בייגה שוחט: יותר מהתקציב האזרחי של הביטחון.

אברהם-בייגה שוחט: אותו דבר צריך לשבת עם משרד התחבורה, אותו דבר צריך לשבת עם משרד הבינוי והשיכון ולראות מה אפשר לעשות כדי לקדם דברים.

אברהם-בייגה שוחט: אני יכול להגיד לך, ואני אומר את זה לכל חברי הכנסת, שב4- השנים שהייתי שר האוצר נצבעו תקציבים ונפתחו סעיפים, גם בתחום התחבורה, גם בתחום השיכון, בהרבה מאוד תחומים.

אברהם-בייגה שוחט: מי שמטיח האשמות בממשלה, אם הוא רוצה לדעת מה קרה, צריך לקחת את הדוח של עמותת "סיכוי", שיוצא כל השנה, ולקרוא מה עמותת "סיכוי" אומרת.

פייסל עזאיזה: אל תספר לי על עמותת "סיכוי".

פייסל עזאיזה: אני יצרתי אותה.

אברהם-בייגה שוחט: אז אני גאה לקבל מחמאה מעמותת "סיכוי".

פייסל עזאיזה: תן לי לגמור את ההצעה שלי כדי שכבוד השר יוכל להתייחס אליה.

פייסל עזאיזה: אם אתה בא ואומר היום שבמשרד החינוך יש הגדלה של 200 מיליון שקל כהעדפה מתקנת, זה בסדר, מצויין.

פייסל עזאיזה: אתה צריך לבוא ולומר שבשאר המשרדים הייעודיים אתה תדאג גם להגדלה של 200 מיליון שקל.

אברהם-בייגה שוחט: התשובה שלי שלילית כי אני לא יכול לעשות את זה.

אברהם-בייגה שוחט: אגיד לך גם למה.

אברהם-בייגה שוחט: אני יכול הרי לרמות ולהגיד שאתן לכם את זה וזה לא יהיה.

אברהם-בייגה שוחט: זאת עבודה שנגזרת מתוך תקציבי המשרדים.

אברהם-בייגה שוחט: הכוונה שלנו - אני מצהיר את זה פה ואמרתי את זה גם בישיבה הראשונה.

אברהם-בייגה שוחט: מי שצריך קבלות שייסת

אברהם-בייגה שוחט: כל על מה שנעשה בשנים 96-92 - הכוונה היא לעשות מאמץ להקטין את רמת האי-שוויון באותם תחמים שזה קיים בין האוכלוסיה הערבית לבין האוכלוסיה היהודית.

אברהם-בייגה שוחט: דרך אגב, תמיד אני שואל את השאלה למה משווים את זה, לאיזה ישוב.

אברהם-בייגה שוחט: יש ישוב יהודי אחד שבצדק אתם רוצים להיראות כמוהו, ואני לא נותן שמות, ויש ישוב שני שתאמין לי שלא הייתם רוצים בכלל להיות דומים לו, לתשתיות שלו.

עסאם מח'ול: אז תעשה סקר צרכים ואז תוכל להשוות.

אברהם-בייגה שוחט: אני אומר שזאת הכוונה.

אברהם-בייגה שוחט: מנכ"ל משרד ראש הממשלה התחייב בעניין.

אברהם-בייגה שוחט: זה תהליך שלוקח זמן ואני עומד מאחורי העניין הזה.

אברהם-בייגה שוחט: זאת הכוונה וזאת המדיניות של הממשלה.

אברהם-בייגה שוחט: אי אפשר לעשות את הכל בשנה אחת.

אברהם-בייגה שוחט: אי אפשר לדבר על הדברים במונחים ערטילאיים.

אברהם-בייגה שוחט: אין להם תג מחיר.

אברהם-בייגה שוחט: אבל זאת הכוונה ואת זה אנחנו צריכים לעשות.

אברהם-בייגה שוחט: אם מר יוסי קוצ'יק לא הספיק לגמור את העניין עם כל השרים, הוא יעשה את זה, יחד עם נציגי המשרד הרלוונטי ויחד עם נציגי אגף התקציבים באוצר.

אברהם-בייגה שוחט: זאת הכוונה.

אברהם-בייגה שוחט: עכשיו אני רוצה לחזור ולהגיד, ההנחה שאתה הנחת, שהפקידים מיצו את עצמם וישנה איזה קומה עליונה ששם יושב מישהו שיש לו בכיסים עוד כסף, היא פשוט לא נכונה.

אברהם-בייגה שוחט: כשהם ממצים את עצמם בדיונים תאר לך שאני כבר בא ואומר תוותרו פה ותוותרו שם ברמה המקצועית כי אנחנו רוצים ברוח טובה לגמור את העניין.

אברהם-בייגה שוחט: זה לא שגומרים עם הדרג המקצועי משא ומתן ואחרי זה הולכים לשר מתן וילנאי, ואחרי שגומרים איתו משהו באים לשר אברהם שוחט, ואחרי שגומרים איתו משהו הולכים לראש הממשלה, ובכל מקום יש עוד כד עם חיטה וכד עם שעורה ופח עם זיתים.

אברהם-בייגה שוחט: זה לא עובד ככה.

אברהם-בייגה שוחט: האנשים האלה שעושים את העבודה עושים את העבודה בסמכות.

אברהם-בייגה שוחט: כאשר ישנה בעיה מסויימת שלא מאפשרת לסגור את המשא ומתן, הם יודעים למצוא אותי, הם יודעים למצוא את השר וילנאי, הם יודעים למצוא את ראש הממשלה.

אברהם-בייגה שוחט: אבל צריך להבין, צריך לשים לזה קץ.

אברהם-בייגה שוחט: אני אומר לכם, יש לי כבר קצת ניסיון.

אברהם-בייגה שוחט: באתי הנה על-פי האינפורמציה שקיבלתי לפיה מה שנשאר לא סגור הוא בשוליים של העניין.

אברהם-בייגה שוחט: עכשיו אתם אומרים שזה לא נכון.

דוד אזולאי: הם יקבלו את המסמך?

אברהם-בייגה שוחט: יש להם אותו.

עבד ענבתאוי: אין לנו אותו.

עבד ענבתאוי: היה אסור לצלם את המסמך.

אחמד טיבי: מתי הם יקבלו את המסמך?

דוד אזולאי: מר אבי מעוז, אני מבקש לדעת מתי האנשים יכולים לקבל את המסמך.

אבי מעוז: אנחנו קובעים זמן לפגישה הערב, בשעה 8 או 7:30.

חוסניה ג'בארה: אם יש לו פה את המסמך, אפשר לצלם אותו.

שלום בן-אבי: ומה עם העובדים שלא קיבלו משכורת כבר 8-7 חודשים?

שלום בן-אבי: האנשים המכובדים פה הולכים עכשיו לאכול.

שלום בן-אבי: יש אנשים שאין להם מה לאכול.

דוד אזולאי: אנחנו מפסידים את העיקר.

דוד אזולאי: שני השרים הולכים בגלל האווירה הזאת כשאין סיכום.

דוד אזולאי: אני מבקש מכם עוד דקה אחת לשבת ולשמוע את הסיכום.

דוד אזולאי: אני מבקש מנציגי ראשי הרשויות המקומיות הערביות לאחר סיום ארוחת הערב לגשת יחד עם מנכ"ל משרד הפנים.

דוד אזולאי: השר מתן וילנאי מקבל קרדיט משר האוצר להמשיך הלילה לנהל את המשא ומתן כדי לגמור את העניין.

דוד אזולאי: כמו כן המסמך צריך להיות מונח בפני ראשי הרשויות המקומיות הערביות.

דוד אזולאי: אדוני השר, האם הסיכום הזה מקובל עליך?

אברהם-בייגה שוחט: יש לי תיקון קטן בסיכום הזה.

אברהם-בייגה שוחט: המשא ומתן יימשך - יש דיאלוג, יש הסכמות ויש אולי גם מחלוקות - עם הצוות שמנהל אותו: נציג משרד ראש הממשלה, נציג משרד האוצר, נציג משרד הפנים, במגמה לברר - - -

דוד אזולאי: האם השר מתן וילנאי יכול ללוות את זה?

אברהם-בייגה שוחט: אם יגמרו את העניין, אהלן וסהלן, נבוא ונלחץ ידיים ונגיד "ברוך שהגיענו לזמן הזה".

דוד אזולאי: תודיע לי רק.

אברהם-בייגה שוחט: אודיע לך.

אברהם-בייגה שוחט: אם יתברר שחסרה נקודה כזאת או אחרת, גם אני חי וקיים, גם השר מתן וילנאי חי וקיים, ואנחנו נמצאים ברקע אם יש בעיה.

אברהם-בייגה שוחט: אבל אני אמרתי פה, אם מישהו חושב שגומרים משא ומתן עם הדרג הפקידותי ואחר-כך מתחילים קומה ב' ואחרי זה קומה ג', הוא טועה.

אברהם-בייגה שוחט: צריך לעזור לגמור את העניין בהסכמה.

דוד אזולאי: תודה רבה.